CELEX: 62013TN0675
Language: fi
Date: 2013-12-16 00:00:00
Title: Asia T-675/13: Kanne 16.12.2013 — K Chimica v. ECHA

15.2.2014   
            
            
               FI
            
            
               Euroopan unionin virallinen lehti
            
            
               C 45/41
            
         Kanne 16.12.2013 — K Chimica v. ECHA
   (Asia T-675/13)
   2014/C 45/72
   Oikeudenkäyntikieli: italia
   
      Asianosaiset
   
   
      Kantaja: K Chimica (Mirano, (VE) Italia) (edustajat: asianajajat R. Buizza ja M. Rota)
   
      Vastaaja: Euroopan Kemikaalivirasto (ECHA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 15.10.2013 tehdyn ECHAn päätöksen nro (2013) 3665 ja myöntämään K Chimicalle PKS-yrityksen aseman
            
         
               —
            
            
               soveltamaan PKS-yrityksille säädettyä alennettua tariffia
            
         
               —
            
            
               kumoamaan
            
         
               —
            
            
               kumomaan ECHAn määräämän, laskuun nro 10043954 perustuvan 19 900 euron suuruisen hallinnollisen seuraamusmaksun.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka koskee PKS-yritysten määrittämiseen sovellettavista arviointiperusteista annetun Euroopan komission suosituksen nro 2003/361 tulkintaa.
               
                           —
                        
                        
                           Kantaja väittää tässä suhteessa, että tutkittaessa, voidaanko yritys katsoa PKS-yritykseksi, on tarpeen tarkistaa, onko tutkittava yritys itsenäinen vai kuuluuko se yritysryhmään. Ryhmään kuuluvien yritysten ja etenkin siihen ”liitoksissa” ja ”sidoksissa olevien” yritysten taloudelliset tiedot on tarpeen ottaa huomioon aina tutkittavan yrityksen hoitamien tehtävien mukaan.
                        
                     
                           —
                        
                        
                           Tältä osin esitetään, että perussääntö arvioitaessa tutkittavan yrityksen laajuutta on sääntö, jonka mukaan sen tietoihin on lisättävä:
                           
                                       i)
                                    
                                    
                                       Niiden yritysten tiedot, jotka mahdollisesti ovat liitoksissa tutkittavaan yritykseen joko emo- tai tytäryhtiöinä, pääomasijoituksia tai hallussa olevaa suhteellista äänivaltaa vastaavilta osiltaan. Tutkittavaan yritykseen liitoksissa olevia yrityksiä koskeviin, näin laskettuihin vahvistettuihin tietoihin on sisällytettävä tällaisiin liitoksissa oleviin yrityksiin mahdollisesti sidoksissa olevia yrityksiä koskevat kaikki tiedot.
                                    
                                 
                                       ii)
                                    
                                    
                                       Kaikki tiedot, jotka liittyvät tutkittavaan yritykseen mahdollisesti suoraan tai välillisesti sidoksissa oleviin yrityksiin. Kaikkiin tutkittavaan yritykseen sidoksissa olevia yrityksiä koskeviin tietoihin on pääomasijoituksia tai hallussa olevaa suhteellista äänivaltaa vastaavilta osiltaan sisällytettävä niitä yrityksiä koskevat tiedot, jotka ovat mahdollisesti liitoksissa tutkittavaan yritykseen sidoksissa oleviin yrityksiin joko emo- tai tytäryhtiöinä.
                                    
                                 
                     
         
               2)
            
            
               Toinen kanneperuste, joka liittyy siihen, ettei K Chimicalle myönnetty PKS-yrityksen asemaa
               
                           —
                        
                        
                           Tältä osin väitetään, että suositusten liitteessä olevan 6 artiklan perusteella tiedot, joiden nojalla K Chimica on mahdollista luokitella PKS-yritykseksi, ovat seuraavia:
                           
                                       i)
                                    
                                    
                                       Kaikki K Chimicaa koskevat tiedot;
                                    
                                 
                                       ii)
                                    
                                    
                                       Kaikki I.C.B. S.r.l:ää koskevat tiedot;
                                    
                                 
                                       iii)
                                    
                                    
                                       40 prosenttia Medini Ltd:tä koskevista tiedoista;
                                    
                                 
                                       iv)
                                    
                                    
                                       36,66 prosenttia ALO Immobilien GmbH:ta koskevista tiedoista.